Roosmaryn en Brandnetel Sjampoe-seep | Dion se gedagtes
Instede van ander se resepte te verander en te gebruik, het ek 'n bytsoda berekening van die alwetende internet afgelaai en ek werk gevolglik my eie resepte uit met bestandele wat redelik maklik bekombaar is. Ek het veral belangstelling gehad in sjampoe sepe – dieselfde of meer voedingswaarde vir hare maar in 'n gerieflike blok wat baie makliker veral op vakansies werk. Ek stel julle dan voor aan "Dion se Roosmaryn en Brandnetel Sjampoe Seep"!
Na die kuur-maand, geniet jou seep!
op Oktober 8, 2010 at 9:07 nm | Antwoord Hilde-Marie
Ek was eintlik na iets anders op soek op die web, toe ek op jou wonderlike seepstories afkom. Met 'n kind wat heeldag sit en kop krap (nie kopkrap nie!), wil ek beslis een van jou rate uitprobeer. Dankie solank.
op Oktober 11, 2010 at 9:16 vm | Antwoord Dion
Welkom Hilde-Marie, ek hoop jy kom reg. Laat weet as jy iets meer spesifiek soek.
op Junie 3, 2011 at 12:24 nm | Antwoord Milydia
Die seep resepte lyk na net die ding waarna ek opsoek was vir my gesin se ekseem en droë vel probleme.
Ek is nou baie opgewonde om te begin seep maak.
Jy praat van Sonneblomolie wat nie kookolie moet wees nie. Is ek nou dom of wat, want ek ken net sonneblom kookolie waarmee jy chips etc. maak.
Kry mens dan ander sonneblomolie.
En as jy praat van die avo en olyf olie, is dit die een wat jy in kos ook gebruik.
Kan ek dalk die sonneblom olie met iets anders vervang?
En…wat is brandnetel?
As ek nou bv nie die Makadamia olie kry nie, kan ek dit vervang met iets?
op Junie 3, 2011 at 1:34 nm | Antwoord Dion
Eerstens, wat 'n buitengewone en pragtige naam!
Die vrae is geen probleem nie, ek antwoord graag.
Die sonneblom-olie waarvan ek praat is ook "extra virgin". Mens kan dit deesdae in 250ml botteltjies by P&P of Fruit & Veg of Spar koop tussen die ander olies, saam met die avo, grapeseed en makadamia. Die olyfolie en avo is die een wat vir kook ook gebruik kan word. Jy kan die extra-virgin sonneblom olie vervang met gewone sonneblom kook-olie, probeer net seker maak dat dit so min "refined" is as moontlik, m.a.w. moenie "triple-refined" sonneblom-olie gebruik nie.
Brandnetel (stinging nettle) is daardie harige plantjie in die veld wat jou so laat jeuk as dit teen jou skuur. Die tee daaruit gemaak is gesond en brand natuurlik nie. Dis verkrygbaar by apteke, Spar of gesondheidswinkels.
Jy kan natuurlik enige van die olies in die seep vervang met iets anders wat dalk vryliker beskikbaar is, die resep moet net aangepas word daarvoor. Elke olie het sy eie unieke verseep-waarde en jy gaan òf meer òf minder seep-soda moet gebruik om daarby aan te pas. As jy klaar besluit het watter olies jy kan kry en wil gebruik, laat my weet, dan pas ek die resep vir jou aan. Of laai "SoapCalc" van die net af – jy kan dit gebruik om jou seep-soda hoeveelhede uit te werk.
Weet jy hoe lekker dit is om op ander af te kom wat die seep-gogga ook gebyt het? Skrou maar net as jy vashaak, ek help enige tyd.
op Junie 5, 2011 at 11:23 vm | Antwoord Milydia
Oeps ek het reply en toe verdwyn dit so as jy dalk 'n dubbel van diè iewers op jou blog kry, jammer.
Baie dankie, ek dra nogal trots aan my naam.
Danie vir jou antwoorde, nou is ek baie opgewonde.
Nou goed, die bestandele wat ek reeds het is, Avocado oil organic, Spar extra virgin olive oil, Macadamia oil, kasterolie, coconut oil, roosmaryn. Ek gaan nou bees (en dalk so bietjie skaap) vet en bytsoda koop.
Ek dink nie ek wil die sonneblom olie gebruik nie, ek sukkel om dit te kry. En ek weet ook nie of ek die brandnetel sal kan kry nie. Wat van gewone rooibos of camomile tee?
En dink jy dalk dat hierdie sjampoo sal help vir skilfers en ekseem op kopvel? Of wat dink jy kan ek byvoeg om die sjampoe sulke eienskappe ook te gee? Ek dink ek het hier op jou blog dalk gelees van Tea tree olie.
Ek wil ook graag weet of jy dalk 'n resep het vir wasgoed.
Baie dankie vir jou hulp sover.
op Junie 6, 2011 at 9:14 vm | Antwoord Dion
Toemaar, daar het niks anders deurgekom nie!
Ek stem saam – ek dink ook dat jy op die stadium van sonneblom-olie moet wegbly, tensy jy net 'n bietjie byvoeg as verryking na verseping saam met die botaniese- of reukolies. Die ander olies wat jy het, klink 100%. Pasop net vir te veel skaapvet – blouseep word mos uit skaapvet gemaak en alhoewel dit 'n lekker voedsame vet is, kan dit jou seep taamlik sag maak soos blouseep. Skaapvet het gewoonlik ook meer van 'n "reukie" as beesvet.
Beide rooibos en camomile is fantasties. Onthou net, rooibos gaan jou seep effe rooi-bruinerig laat uitkom. Camomile se kleur is baie meer subtiel en kan met iets anders "oorgeverf" word. Jy kan natuurlik gewone groen-tee ook gebruik, en as jy die seep wil maak vir hare was, kry die groen tee met mint by. Dit sal beter werk vir skilfers en ekseem.
Tea Tree sou ek beslis aanbeveel vir skilfers en ekseem – jy's in die kol.
Ek is nog besig om te eksperimenteer met 'n lekker seep vir wasgoed, maar as jy self wil probeer, hier is hoe ver ek is:
Gewone boerseep gemaak uit net beesvet en gegeur met jou gunsteling reukolie is die beste om te vryf op hardnekkige vlekke.
As jy waspoeier wil maak, moet jy die gekuurde boerseep oprasper, 'n klein pakkie boraks-poeier byvoeg en dit goed laat droogword sodat dit bros en poeierig is. Ek dink ook daaraan om blouseep by te rasper, dan het jy ook daardie blouerige spikkels so tussenin. Waspoeier raak deesdae so duur en beesvet-seep is 'n baie goedkoper alternatief.
Laastens – 'n effe duurder maar fantastiese byvoeging vir hare en kopvel is Jojoba-olie. Die apteke hou dit gewoonlik aan.
Voorspoed daar en hou my op hoogte!
op Julie 8, 2011 at 5:15 nm | Antwoord Milydia
Kan jy dalk asb vir my 'n resep gee vir die bestandele wat ek het.
Jou resep op hierdie blad het Sonneblom olie in en ek gaan dit liewer uitlos. Wat ek het is: Avocado oil organic, Spar extra virgin olive oil, Macadamia oil, kasterolie, coconut oil, roosmaryn, camomile tee, tea tree oil en bytsoda. Ek kon nie brandnetel kry nie.
En ek soek asb raad. Ek is bietjie dom met die beesvet storie. Ek was by my slaghuis en daar gee die dame vir my 4kg heel stukke beesvet met stukkies vleis nog tussen. Sy het my verseker dis hoe sy dit aan al haar kliente verkoop (wat ook blykbaar almal seep kook lol). Ek het nou geen idee wat om met die spul stukke vet te maak nie. Ek gebruik dit tog sekerlik nie net so nie. Ek het gehoop ek kry die mooi skoon vet, netjies in 'n botteltjie haha!
op Julie 11, 2011 at 9:10 vm | Antwoord Dion
Hier is die resepte – ek het twee saamgestel, een vir as jy beesvet saam wil gebruik en een daarsonder:
Roosmaryn met beesvet
500g Skoon beesvet
250ml Coconut olie
200ml Avocado olie
100ml Macadamia olie
Roosmaryn sonder beesvet
350g Coconut olie
250ml Avocado olie
100ml Makadamia olie
Let wel dat daar sekere mates is in gramme en sekeres in ml. Ek het so fout eenkeer gemaak en ek moes die hele mengsel afskryf…
Maak dan eers 'n tee met jou camomile – twee teesakkies sal doen, maar jy kan drie gebruik. Maak die tee met 491ml water, laat staan tot dit yskoud is – jy kan dit in die yskas sit as jy wil.
As dit afgekoel is, verwyder die teesakkies en kyk dat jou mate nog 491ml is.
Voeg dan stadig 222g bytsoda by terwyl jy versigtig roer. Pasop, die mengsel word geweldig warm.
Laat dan jou olies en jou bytsoda-mengsel afkoel totdat altwee binne 10grade C vanmekaar is, tussen 30 en 40 grade C, en voeg bymekaar. Roer en roer tot dit begin dikkerig raak, soos kitspoeding of dik sop. Voeg dan jou roosmaryn by, so 30ml sal doen, en die tea tree olie – so 12 na 15ml sal doen. Roer dit vinnig en goed deur en giet vinnig in jou vorms. Die hele mengsel gaan jou so 2.5kg se seep gee.
Omtrent die beesvet – jou hoop was nie verniet nie, jy kry mooi skoon beesvet in pakkies of houers! Spar verkoop dit gewoonlik. As jy nie dit kan kry nie en jy sien kans vir die "rou" beesvet, doen soos volg:
Om die meeste tyd te spaar, sny eers al die stukkies vleis en senings af sodat jy net skoon vet het wat jy dan in 2cm blokkies of kleiner kan sny. Plaas die lot in die vrieskas maar haal dit uit voordat dit kliphard gevries is. Sit dit dan deur 'n "shredder" of 'n handmeuletjie as jy een het. Jy kan dalk die slagter ook vra om dit vir jou te maal. So terloops, onthou om vir jou slagter te sê dat die beste seepvet om die niere sit. Nou goed, nou het jy 'n yslike klomp gemaalde beesvet. Sit dit in 'n lekker groot pot op die stoof en sit die hitte BAIE laag – jy wil glad nie hê dat dit moet brand nie, anders het die vet 'n brandreuk. Jy sal sien dat die vet so stadigaan begin uitkook en daar sal bruin kaaiings oorbly. Na sowat 1-1.5uur behoort dit uitgekook te wees. Dan kan jy die vet deur 'n sif gooi (nie filterpapier nie, dit vat vir ewig!) en die vet dadelik gebruik of in hoers in die yskas sit of vries. Jy sal sien dat as die vet gestol het sal daar weer klein stukkies kaaiing onder vasgevang wees – jy kan dit dan net afsny voordat jy die vet weer smelt vir die seep. As jy nog nie gelukkig is met hoe skoon die vet is nie, smelt dit weer in 'n pot, gooi kookwater by, roer goed en laat so 2 minute goed kook. Laat dit dan afkoel – die skoon vet sal bo-op die water dryf en die water sal al die stukkies oorblywende kaaiing onder vasgevang het.
Voorspoed daar! Laat ons weet hoe dit gaan.
op September 3, 2011 at 12:32 nm | Antwoord Susan Steenkamp
Hi Dion, ek skryf uit Vryheid, kon nie glo toe ek lees jy kom van Vryheid af nie! Ek is werksaam by SAVF Vryheid as maatskaplike werker. Ons het 'n projek in Bhekuzulu waar ons swart bejaardes besig hou en bemagtig. ek wil graag hulle leer om seep te maak, het 'n paar idees en resepte aanvanklik in die Tuis tydskrif raakgeloop. die probleem is nou dat ek sukkel om die bestandele hier in ons ou dorpie te kry, kan jy my miskien daarmee help, waar kan ek wat koop? baie dankie groete
op September 5, 2011 at 9:23 vm | Antwoord Dion
Lekker om 'n Vryheidter hier raak te loop! Ek help graag. Die bytsoda (caustic soda) behoort jy maklik by hardeware-plekke te kan koop. Hulle kom gewoonlik in sulke 500g emmertjies, tensy jy dalk groter mates kan raakloop. Die olies en selfs vette soos bees en vark kan jy by enige kruideniersware-winkels koop – vet wat klaar afgesmelt is behoort jy lekker goedkoop by slagters ook te kry. As die resep vra vir palm-olie; Holsum werk absoluut fantasties. Botaniese olies kan jy gewoonlik by apteke of gesondheidswinkels kry. Geurolies loop mens orals rond – hierdie geurolies wat hulle in branders gebruik om 'n vertrek te laat lekker ruik werk goed. Ek het al die heerlikste geurolies by Mr.Price Home raakgeloop, as julle so-iets daar het. Watter seep wil jy hulle leer – van die rou bestandele af, of smelt-en-giet gliserien? Klaargemaakte gliserien basis-seep kan jy by "arts & crafts" plekke kry, die wat gewoonlik kuns-verwe, kleie, kerswaks en gietvorms verkoop. Ek verbeel my daar was eens-op-'n-tyd 'n "Art, sew & knit" op Vryheid – ek weet nie of hy dalk nog bestaan nie? As jy nog meer resepte nodig het, of dalk 'n eiesoortige resep vir die mense in Bhekuzulu, skree gerus met die lys van bestandele wat jy kan kry, dan slaan ek 'n resep vir jou aanmekaar met instruksies.
op Julie 30, 2012 at 7:28 nm | Antwoord susanmariakemp
Brandnetel se saad oes ek al baie lank, ingeval ek op 'n plek beland waar ek nie kan kry nie. Het natuurlik plekke waar ek gewoon het al goed met brandnetel infesteer. Ek beskou dit egter as hulle goeie geluk. Ek maak sommer treksels vir gesondheid met die vars brandnetel, knip die bossies se toppe af en los die plant sodat daar nog is vir later. Ek skat mens kan dieselfde vir die seepmaak doen. Brandnetel word ook gebruik in pleks van rennet in kaasmaak.
op Julie 31, 2012 at 9:16 vm | Antwoord Dion
Ek het gelukkig brandnetel op die plaas ook raakgeloop en gaan beslis eerder die vars brandnetel begin gebruik. Maar in pleks van rennet? Weet jy hoe lankal soek ek vir rennet? Ek kry dit net nie hier by ons nie, en as ek brandnetel in die plek daarvan kan gebruik is my probleem opgelos – ek wou nou al hoe lank begin kaas maak. Wonderlik!
op Februarie 7, 2013 at 3:16 nm annina
Dion het jy al kaas gemaak met die brandnetel. Die wit sap wat 'n vye boom het kan ook dien as rennet.
op Mei 15, 2013 at 1:18 nm Dion
Nee jong, ek het nog glad nie by die kaasmakery uitgekom nie. Dankie vir die raad, ek sal dit beslis in gedagte hou!
op Julie 31, 2012 at 5:03 nm | Antwoord Susan Kemp
Ek het die volgende info van die internet gekry, maar weet nie meer waar nie. (Ek sal nog 'n resep plaas, met skakel na 'n webwerf)
Using nettle as a vegan rennet is a long story, but nettles are a great way to start making your first cheese.
It basically involves boiling a large pot of washed nettles with very little water for 20 minutes, straining it and adding about as much salt as will dissolve in it to the juice.
Remove from the heat, give another quick stir and let it set overnight. Say (nettle) cheese!
op Julie 31, 2012 at 5:05 nm | Antwoord Susan Kemp
Nog 'n resep en metode vir brandnetelkaas (skakel na webwerf onder-aan):
Put on rubber gloves before loading the stinging nettles into the colander. Rinse the nettles in cold water. Break off and discard any roots that are still attached.
Load the stinging nettles into a food processor and pulse the machine until they have been reduced to a green paste. You may need to load a few handfuls of the nettles at a time depending on the size of the food processor you are using
Scoop all the vegetable matter out of the food processor into the stockpot with a spatula. Add just enough cold water to the stockpot to cover the chopped nettles. Place it on the stove over medium-high heat.
Cover the stockpot and reduce the heat to the medium-low setting once the water reaches a full boil. Slowly stir in Kosher salt with a wooden spoon until you are unable to get any salt to dissolve. Boil the nettle mash in the covered stockpot for 20 minutes.
Line the colander with a doubled-over piece of cheesecloth and lower it into a large bowl. Pour the contents of the stockpot into the colander and allow it to drain and cool for five minutes. Fold the sides of the cheesecloth over the pile of cooled nettles and press out all the remaining liquid.
Lift up the colander and discard the fully pressed stinging nettles. Use approximately half a cup of the homemade vegetable rennet for every gallon of milk you want to coagulate. Store leftover rennet in an air-tight glass or plastic container in the refrigerator for up to a week.
Read more: Homemade Vegetable Rennet | eHow.com http://www.ehow.com/how_6787149_homemade-vegetable-rennet.html#ixzz21wxtNFD7
op September 3, 2014 at 11:21 vm | Antwoord Mari
Kry mens die brandnetel tee ook by spar of checker of by die apteek wat is dit in engels as ek moet kyk vir iets anders ek wil graag dieseep maak en probeer.
op Oktober 5, 2014 at 3:05 nm | Antwoord chevonne
Hello oom my naam is chevonne maar baie mense noem m chevy.oom eks n entrepeneur en verkoop essential batsoute met verskillende olies soos roosmaryn en tea tree.geranium.eucalyptus radiata.ens.oom en ek het op oom se seep raad afgekom wat vir my baie interessant is ek wil kyk asof ek so iets sal kan maak…maar oom ek wil net graag weet as oom vir my kan se waarvoor help sulke olies n mens.werk dit nogsteeds al kan mens dit nie so mooi ryk in die bad nie of maak jy dit net sterker aan?
op Oktober 29, 2014 at 3:46 nm | Antwoord Koningsdogters Vir Jesus Een
Middag Dion, weet jy dalk van iemand wat hierdie seep maak, van wie ek dit kan koop. Ek het nie die fasiliteite om dit te maak nie. Ek sukkel verskriklik met 'n jeukende kopvel en het rye en rye bottels shampoo al gekoop. Groete, Poppie
op Mei 4, 2015 at 4:45 nm | Antwoord Justus Versfeld
Geniet jou se-dinge vreeslik – klink soos my taal affie Kaap – en ek smile of skater elke 5-minute. Is nou eers op die lees-&-ontdek stadium en is erg excited oor al jou inligting – obviously my kop swem by die-tyd. Dis nou 'n kwessie van – haal diep asem, relax, begin weer voor, en konsentreer op wat ek wil behou. EISH, baie werk, maar leeeekkerrrrr.
Dan moet ek ook nog-NET eers alles vertaal na americaneze – voor ek op-soek kan gaan met die shopping-list hier in yankee-land. Hier's mos nie PnP of Spar's nie. hehehe
Hierdie Roosmaryn-seep klink na die ding om mee te begin – veral in die ouderdom IN – vir joint-pains en veral grys-hare. Die manf-costs is ook right-up-myalley – my middelnaam is Frugal. As daar iets is wat nie so-erg belangrik is nie wat ek kan uit-los vir verdere koste besparing, sal ek jou raad waardeer.
BUTTT, (eish, daar's altyd ene) – ek beplan om binnekort af te tree op 'n seiljag in die Caribbean – innie sunset in. So, om vars-water te bespaar, moet 'n seep kan skuim-&-werk in see-water. WAIT, die resepte self, kan gemaak word met (suiwer) reenwater. Ons-yachties gebruik die goedkoopste sjampoo (name withheld, want hulle middel name hier is Sue) om ons hele lyf en hare te was – omdat dit skuim in seewater. Party was hul wasgoed ook in see-water en spoel uit in bietjie vars-water agterna, maar ek's nie so convinced dat dit vars-water juis spaar nie.
Sal dit erg waardeer as jy 'n seewater-skuimer mee kan op-kom. By voorbaat groot-dankie.
op Julie 3, 2015 at 4:08 nm | Antwoord Dion
Hallo Justus, en welkom!
Dankie dat jy lees en belangstel, ek dink jy is my verste lesser tot dusver!
Ek is reeds besig om te kyk na seewater-resepte, siende dat my tuiste ook langs die groot blou dam is. Ek weet ekstra kasterolie by resepte maak dit ekstra skuim, so dit sal beslis 'n bestandeel wees. Ek sal jou beslis laat weet as ek suksesvol is.